|  |  |
| --- | --- |
| i_gerb_big | **MINISTERUL FINANŢELOR****AL REPUBLICII MOLDOVA** |

# ORDIN

*mun. Chişinău*

\_\_\_\_\_\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_

**Cu privire la aprobarea modificărilor**

**la Ordinul Ministrului Finanțelor nr.118/2017**

În temeiul art.8 alin.(1) lit.b) al Legii contabilităţii şi raportării financiare nr.287/2017 (Monitorul Oficial al Republicii Moldova, 2018, nr.1-6, art.22) şi al pct.9 subpct.11) din Regulamentul cu privire la organizarea şi funcţionarea Ministerului Finanţelor, aprobat prin Hotărârea Guvernului nr.696/2017 (Monitorul Oficial al Republicii Moldova, 2017, nr.329, art.801), și în conformitate cu prevederile pct.3 din Hotărârea Guvernului nr.294/1998 cu privire la executarea Decretului Preşedintelui Republicii Moldova nr.406/1997 (Monitorul Oficial al Republicii Moldova, 1998, nr.30-33, art.288),

**O R D O N:**

Ordinul Ministrului Finanţelor nr.118/2017 cu privire la aprobarea formularului tipizat de document primar cu regim special „Factura fiscală” şi a Instrucţiunii privind completarea acestuia (Monitorul Oficial al Republicii Moldova, 2017, nr.340–351, art.1750), se modifică după cum urmează:

1. În Anexa nr.1, din rândul 8 „Foaia de parcurs” al formularului tipizat de exclus textul: „seria: \_\_\_\_\_\_”.
2. În Anexa nr.2:
3. La pct.9:
4. După cuvintele „Codul fiscal” se completează cu cuvintele „și prezentul ordin”;
5. Se completează cu textul: „La transmiterea bunurilor, prestarea serviciilor, acordarea altor câștiguri cu titlu gratuit în cadrul campaniilor promoționale persoanelor fizice cetățeni, emiterea facturii fiscale de către furnizori nu este obligatorie, aceasta fiind emisă doar la solicitarea persoanei fizice.”.
6. La pct.11 subpct.9) de exclus cuvântul „seria,”.
7. La pct.13 subpct.3) după cuvintele „(cod personal)” de completat cu cuvintele „sau seria şi numărul buletinului provizoriu eliberat persoanelor fizice care renunţă la numărul de identificare de stat sau în cazul persoanelor fizice cetăţeni străini ce nu dispun de IDNP (codul personal), codul de identificare din ţara de reşedinţă a acestora.”.

**MINISTRU Victoria BELOUS**